
Kasutusloa andmine ( Linda tänav 2)

1. ASJAOLUD JA MENETLUSE KÄIK:

22.11.2018 Narva linnavalitsuse korralduse nr 1012-k punkti nr 3 kohaselt on võetud vastu otsus: 
3.1.Väljastada Linda tänav 2 kinnistul asuvale ümberehitatud multifunktsionaalsele kultuurikeskusele kasutusluba, ehitatud ehitusprojekti töö nr. 1613, projekteerija OÜ Allians Arhitektid, kohaselt, tähtajaga kuni 15.01.2019. Kasutusluba ei laiene hoone fassaadile

3.2. Kohustada ehitustööde tellijat külastajatele ohutuks hoone kasutamiseks korraldama lõpetamata ehitustöödega hoone fassaadi ala piiramise ohutuspiirdega. 

      3.3.Tähtajatu kasutusloa saamiseks multifunktsionaalse kultuurikeskuse fassaaditööd lõpetada 

      ning koos kasutusloa taotlusega esitada ehitusprojekti ekspertiis.
06.12.2018 ehitisregistri keskkonda laekus läbivaatamiseks Linda tänav 2 kinnistul asuvale ümberehitatud multifunktsionaalsele kultuurikeskusele kasutusloa taotlus nr. 1811371/21951. Taotlusele on lisatud ehitusprojekt, ehituspäevikud, tööprojekti ekspertiis ning fotomaterjalid 
20.12.2018  ehitisregistri  keskkonnas, koduleht www.ehr.ee,  on genereeritud kasutusloa eelnõu nr  1812371/21951,  menetluse nr 157955. Eelnõu suunatud arhitektuuri ja planeerimise, ning järelevalve osakonnale  kooskõlastamiseks.
Tööprojekti ekspertiisi, töö nr 30/11, ekspert Ösel Consulting OÜ, reg kood 11218239,  kokkuvõtte kohaselt:

„Ekspertiisiks esitatud tööprojektid on koostatud väga heal tasemel, piisava põhjalikkuse ja täpsusastmega ja vastavad Tellija lähteülesandele, tööprojektile esitatud nõuetele ja trassivaldajate poolt väljastatud tehnilistele tingimustele. 

Ekspertiisiks esitatud tööprojektide järgi on võimalik valmis ehitada ohutu, nõuetele vastav ehitis ja insenerikommunikatsioonid.“
Taotlusele lisatud fotomaterjalid tõendavad,  et hoone fassaadi ümberehitustööd on lõpetatud. 
04.01.2019 ehitisregistri elektroonilises keskkonnas kõik kaasatud isikud kooskõlastasid kasutusloa eelnõu
Seega ehitusseadustiku § 55 kohaselt Linda tänav 2 kinnistul asuvale ümberehitatud multifunktsionaalsele kultuurikeskusele kasutusloa andmisest keeldumise põhjused puuduvad ning võib anda tähtajatu kasutusloa
2.   ÕIGUSLIKUD ALUSED:
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.

3. OTSUS:

3.1.Väljastada Linda tänav 2 kinnistul asuvale ümberehitatud multifunktsionaalsele kultuurikeskusele kasutusluba, ehitatud ehitusprojekti töö nr. 1613, projekteerija OÜ Allians Arhitektid, kohaselt.
RAKENDUSSÄTTED:
4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

